
Prome Minister Evelyn Wever-Croes: 
En conexion cu celebracion 45 afia di Himno y Bandera 


PROME MINISTER TA BISHITA GRAF VAN 
ZINZENDORF SCHOOL 


Scolnan na Aruba den е siman di Himno y Bandera ta tuma 
hopi tempo pa sifia nos muchanan di e dia importante aki. Pa 
Prome Minister Evelyn Wever-Croes semper ta un placer pa 
bishita nos scolnan pa asina e convivi cu nos muchanan e 
ocasion aki y alabes admira e esfuersonan di tur docente y 
alumnonan pa prepara pa nos Dia di Himno y Bandera, e afia 
aki celebrando 45 afia. 





Prome Minister hunto cu Minister Xiomara Maduro a bishita 
Graf van Zinzendorf School Aruba y a keda hopi impresiona cu 
е conocemento си е muchanan tin pa loke ta trata е historia di 
nos simbolonan di identidad. 








Na yegada di Graf van Zinzendorf School, e mandatarionan a 
wordo ricibi pa e cabesante di scol, Juffrouw Edith Geerman 
cu a guianan pa klas 5 di Juffrouw Cita Acosta, na unda nan 
por a intercambia cu е studiantenan riba е celebracion di 45 
afia di Himno y Bandera. Prome Minister tabata sumamente 
impreciona pa wak con na haltura e studiantenan aki ta pa 
си Aruba su himno, bandera y escudo. Loke a resalta mas pa 
е mandatarionan ta е amabilidad, cordialidad y етрейо си е 
muchanan ta pone pa por sifia lo mas posibel di nan isla. 





Por ultimo, Prome Minister a gradici e cabesante, docente y 
alumnonan pa e bunita ricibimento y pa e amor grandi cu nan 
tin pa cu nos dushi isla. Na mes un momento, e mandatario a 
felicitanan pa cu e celebracion di 65 afia di existencia di e scol 
aki. 








Informacion di Gobierno transparente! 

Prome Minister Evelyn Wever-Croes: 
En conexion cu celebracion 45 afia di Himno y Bandera 





cu celebracion di 45 aña di Himno y Bandera, diaranson 17 di 
maart, Prome Minister Evelyn Wever-Croes hunto cu Minister 
Xiomara Maduro a pasa na Scol Caiquetio. Cu hopi emocion 
nan a wordo ricibi cu bunita rosanan cora y geel. Prome 
Minister a expresa su alegria di por a bishita e scol aki pa 
di prome biaha. Na yegada di e mandatarionan e cabesante 
Juffrouw Carolina Quandus hunto cu maestro y alumnonan a 
canta е Himno di Aruba y hisa bandera пра е speelplaats заш 
pa un bunita storia cu actuacion tocante di Himno y Bandera. 


Premier Wever-Croes a duna un discurso chikito na unda el 
a splica cu esaki ta e di 45 afia di Aruba su Himno y Bandera 
y cu mester celebre hisando e bandera di Aruba y recorda e 
logronan grandi di Betico Croes, of cu Betico a contribui na nan 
grandemente. Nos himno y nos bandera ta simbolonan di union 
у identidad di nos pais. Tambe е hecho cu awe Aruba tin su 
propio gobierno, su propio ministernan, su propio Parlamento, 
su propio moneda. Y tur esaki a inculca e sentimento di orguyo 
den nos Arubanonan. 


Minister Xiomara Maduro tambe a duna su discurso na unda 
е la entretene е muchanan un rato combersando riba е dushi 
cumindanan crioyo cu nan lo por come riba nos dia nacional. 
Tambe e titular di cultura a papia di e Himno nacional y pa tur 
mucha cuida nos dushi isla y nos cultura. 


E mandatarionan tabata tin e oportunidad di bishita klas 5A pa 
mira con е alumnonan ta haci иго di e materialnan cu Minister 
di Cultura a presenta na nan pa nan prepara pa Aruba su dia 
nacional. 


Siguiendo e recorido pa bishita algun scol naAruba en conexion 












Por ultimo Prome Minister a expresa cu e ta yena di emocion 
pa por a bishita e scol aki y ta un gran alegria pa mira con hopi 
е muchanan ta stima nan dushi isla Aruba. Prome Minister a 
gradici e cabesante y maestronan pa e trabou incansabel cu 
nan ta bin ta eherciendo y specialmente pa e manera con nan 
ta prepara e muchanan pa e dia tan special aki. 

Continuacion SCOL CAIQUETIO А HAYA BISHITA DI РКОМЕ MINISTER.... 

Directie Natuur en Milieu: 


DIA 22 DI MAART TA OBSERVA WORLD 
WATER DAY 2021 CU E TEMA 
“E BALOR DI AWA” 


Despues cu afia pasa e pandemia di Covid-19 a toca Aruba 
tambe, nos a прага con importante awa ta ра preveni 
plamamento di un virus. Uzando awa pa cuida nos mes y 
otronan di contagio. 


En conexion cu Dia Internacional di Awa, dia 22 di maart, 
Directie Natuur en Milieu (DNM) ta aporta puntrando e 
comunidad: “ki balor abo ta duna na awa?” DNM kier comparti 
y contribui cu informacion relaciona cu importancia di awa y 
asina conscientisa un y tur riba e tema di e balor cu awa tin. 


Nacionnan Uni (UN) a ргосата е dia aki un dia di observacion 
mundial cu enfoke пра е importancia di awa potabel. Резеу 
awe nos ta refleha riba importancia di awa y con nos mester 
ta responsabel cu e recurso aki. Cada un di nos tin nos 
mesun storia of nificacion di “e balor di awa”. E dia aki ta pae 
conscientisacion di е scarcedad di awa tambe ра 2.2 billion di 
hende na mundo cu no tin acceso па awa di calidad saludabel. 


Е subdepartamento, UN-Water, а saca un mandato mas directo 
pa su miembronan y partnernan pa referi na e crisis global 
di awa. Riba e dia aki tambe UN ta publica e rapport yama 
UN World Water Development Report cu tambe ta referi na 
e topico di e campaña, como tambe e direccion cu e maneho 
mester sigui pa asina logra e meta di desaroyo number 6. Awa 
limpi (SDG#6 Clean water and sanitation) dirigi na esnan cu ta 
tuma decisionnan den cuadro di esaki. 


Na Aruba, DNM durante 2018 a traha conhuntamente cu otro 
departamentonan riba un raport di e SDG indicador pa awa 
(SDG#6) pa Aruba: Sustainable Development goals baseline 
measurement 2018. Na Aruba, 95.5% di nos habitantenan 
(Censo 2010) bibando den cas tin un conexion di meter di awa. 


Awe e campaña proponi pa UN ta pa durante 2021 encurasha 
conversacionan y intercambionan di storia riba diferente 
plataforma, specialmente riba medionan social: “Con hende ta 
balora awa y su uzo”. E enfoke ta pa crea un comprondemento 
mas completo di e balor di awa pa diferente hende den diferente 
contexto. Asina nos por salvaguardia e recurso aki pa tur. 


Abo tambe por comparti bo storia, pensamento y experiencia 
di e balor di awa. Bo por haci bo mes e siguiente preguntanan, 
asina bo por elabora riba bo storia y comentarionan: 

1. Kico awa ta п са pa bo? 

2. Pakico awa ta importante ра bo? 

3. Con awa ta afecta hende muhe y hende homber, kico ta 
e diferencia? 





dnmaruba.org 


Ki rol awa tin den e practica di bo cultura? 

Ki rol awa tin den bo hogar, trabou of scol? 

Ki rol awa tin den bo futuro? 

Cua ta е cambionan cu bo kier mira pa loke ta trata е 
recurso awa? 

8. Pakico abo ta uza awa mas tanto? 

B. Con awa ta afecta bo cuminda? 


моо А 


Comparti cu nos bo storia у opinion tocante awa den Бо bida riba 
Facebook uzando #Water2me #dnmaruba #WorldWaterDay 
DNM ta uni па е yamada ра ta envolvi cu e tema aki y alabes ta 
recorda un y tur pa sea consciente di bo consumo di awa. Pero 
si teniendo na cuenta cu den e temporada aki ta importante pa 
keda laba man mas cu normal pa evita plamamento di e virus 
Covid-19. 


Pa mas informacion die tema di awa por bay riba worldwaterday. 
org of tambe Facebook pagina dnmaruba unda DNM ta 
comparti imagennan di е campaña “Balor di Ама”. 

Dia di Himno y Bandera 
ta brinda nos e oportunidad pa reflexiona, 
yena nos cu inspiracion, curashi y amor patrio, 
pa den union nos atende cu tur reto, 
pa garantisa felicidad di pais Aruba. 


Feliz Dia di Himno m Bandera’ 


у Cu Dios por guia y conserva е amor pa nos libertad”. 


vau 
Prome MINISTER DI ARUBA 


Evelyn Wever-Úroes 

GOBIERNO DI ARUBA 

Sra. Edith Van der Wal di TurtugAruba: 
PREPARACION DI CONSCIENTISACION PA E 
TEMPORADA DI BROEIMENTO DI TURTUGA 

A CUMINSA 


Sea alerta, no uza luz riba beach y permiti e turtuganan 
broei trankil. Ban proteha nos naturalesa! 
Aruba Especie Protegi 


E prome neishi di Leatherback Sea turtles/ Driekiel a wordo 
poni na Eagle Beach. Sra. Edith Van der Wal di TurtugAruba 
ta splica cu ta spera cu hopi mas ta bin pone webo e aña aki 
ya cu aña pasa no tabatin hopi. Durante di e prome siman di e 
luna aki (5 maart 2021), Prome Minister Evelyn Wever-Croes 
a reuni cu sr. y sra. van der Wal di fundacion TurtugAruba na 
unda cu nan a presenta nan relato anual y nan preparacion pa 
e temporada di broeimento. 


Sra. Van der Wal a splica cu tin diferente factor cu por influencia 
si un turtuga ta bin nos beach pa pone webo of no. Por ehempel 
no ta tur aña turtuganan ta pone webo y apesar cu tin hende a 
spera mas hopi turtuga pone webo aña pasa door cu e areanan 
tabata mas keto door di Covid, e turtuganan no ta na altura ki 
ora un beach lo ta mas scur cu e aña anterior. 


Pa motibo cu normalmente turtuga ta salta un of dos aña, pues 
ta spera cu e aña aki lo tin mas hopi neishi cu aña pasa unda 
cu riba Eagle Beach solamente tabatin 40 neishi. Sin conta 
otro beachnan rond Aruba cu tambe sa haya neishi di turtuga. 
Un punto importante den proteccion di e proceso di broeimento 
di turtuga ta e gran ayudo cu ta ricibi di parti DOW desde 2001, 
pa e baricadanan pa por proteha e neishinan pa hendenan no 
cana riba nan y pa proteha e babynan unabes nan sali for di 
webo. 


E impacto di luz artificial 

Un turtuga grandi cu ta cla pa pone webo, por wordo stroba 
den su proceso pa traha neishi si tin demasiado luz. Unabes e 
logra crea su neishi e ta bay bek lama y 60 dia despues cu e 
webonan wordo poni, e turtuganan chikito ta sali. 


Ora cu e momento aki ta yegando, boluntarionan ta pone 
baricadanan riba santo pa e turtuganan chikito no bay direccion 
di caminda/trafico. Pasobra turtuganan chikito ta wordo atrai 
na luz y enbes di bay direccion di lama, nan ta bay direccion di 
caminda/hotelnan. Cu e consecuencia cu nan ta wordo placha 
pa e autonan. E periodo cu e Driekiel ta pone webo ta te cu juli, 
y mester conta dos luna acerca cual ta e periodo di encubacion 
pa e turtuganan chikito sali for di webo. Pues e baricadanan ta 
e proteccion di mas grandi cu ta brinda na e turtuganan chikito, 





pa percura cu nan ta bay lama, sra. Van der Wal a enfatisa. 


Conscientisacion 

Ta sumamente importante pa comunidad y specialmente 
usuarionan di beach pa tene cuenta ora cu nan mira un turtuga 
grandi riba beach, pa nan no bay cerca di dje, specialmento 
no cu luz. Kisas un hende por bisa e kier saca un potret sin 
uzo di flash, pero ta importante pa realisa cu hasta e screen 
di telefon por crea un sentido cerca e turtuga cu e no ta safe 
y enbes di pone webo e ta bay bek den lama. Tambe si no 
mira boluntario di TurtugAruba presente por tuma contacto cu 
e fundacion a traves di e number di telefon disponibel riba e 
pagina di facebook: TurtugAruba Foundation. 


Gobierno ta pidi tur hende cu ta frecuenta nos beachnan 
particularmente den oranan di anochi, pa sea alerta, pa no uza 
luz riba beach y permiti e turtuganan broei trankil. Ban proteha 
nos naturalesa! 

Director di DOW sr. Marlon Croes: 
Como proteccion di Naturalesa y Medio Ambiente 

Stichting TurtugAruba tin hopi afia ta monitorea e beachnan na 
Aruba for di Arashi bay te cu Bushiri y otronan na San Nicolas 
tambe manera na Rodgers Beach y Baby Beach, pa wak si 
tin turtuga cu ta subi tera pa pone webo. Na momento cu un 
neishi wordo identifica, TurtugAruba ta informa DOW y pidi pa 
baricada y stand pa demarca y proteha e area. 


Director di DOW sr. Marlon Croes a splica cu esaki ta 
sosodiendo pa hopi afia caba cu DOW ta brinda e sosten na 
е fundacion. Di e forma aki ta contribui na bienestar di Aruba 
door di percura pa proteha Aruba su especienan cu ta protegi. 


Segun sr. Croes ta splica cu banda di e partnership aki cu tin 
cu TurtugAruba ta bezig tambe “in house” buscando sosten 
cu Parke Nacional Aruba y Departamento di Naturalesa y 
Medio Ambiente pa instrui trahadonan con pa identifica nos 
naturalesa ora cu ta traha, pa por sigui proteha naturalesa di 
Aruba. 


Pa resumi sr. Croes a bisa: ‘Ta buscando partnership cu 
hendenan/instancianan cu tin е conocemento pa train nos 
hendenan pa nos bira miho y ра por tin mas wowo riba ра di 
trabou pa evita cu ta causa dafio na nos naturalesa’. 








LOKE BO 
MESTER 


Dicon mester sigui uza 


Despues di e vacuna, e tapa boca ta keda un di е medidanan mas 
importante contra COVID-19. Mayoria di e infeccionnan respira- 
torio tin como punto di contagio principal bo nanishi. Pa e 
motibo aki, uza е tapa boca corectamente (tapando boca y nani- 
shi completo} ta fundamental. Sie virus logra ingresa den bo or- 
ganismo via bo nanishi, e virus ta desaroya mas facil y lihe paso- 
bra e humedad den e area ta provee e condicionnan necesario p'e 
multiplica su mes. Pa evita cu COVID-19 sigui plama y pone na 
riesgo esnan cu no a vacuna ainda, e medidanan di prevencion cu 
nos tin implementa te awo, lo mester sigui na vigor. Uza bo tapa 
boca corectamente te ora e 75% pa 85% di nos comunidad wordo 
vacuna; asina pronto por flexibilisa tur medida. P'esey: VACUNA! 


е е 


Mantene 15M. 
minimo di distancia 


Laba man 
frecuentemente 


Uza tapa boca 
paden ditur lugar. 


Ф 


= 
WSL ONLINE 





MINISTER XIOMARA MADURO 

Comision Celebracion Dianan Nacional ta informa: 


NOS MONEDA TA DATA ЕО" 1986 


Otro simbolo nacional di nos identidad den cuadro di 
celebracion di Dia di Himno y Bandera 


Comision Celebracion Dianan Nacional (CCDN) bou auspicio 
di Ministerio di Cultura ta informando nos comunidad tocante 
nos moneda cu nos por ta orguyoso di dje for di nos ‘Status 
Aparte na 1986’. 

Nos Moneda: 

Aruba a haya su mesun moneda despues di su ‘Status Aparte’ 
na 1986. E valuta di e moneda ta yama florin. Ta indica esaki 
cu e letranan AWG. Е florin ta consisti di 100 cen. Е cambio di 
un Dollar Mericano ta AWG. 1,77. 


Entrante 3 di juni 2019 Aruba a conoce su serie di biyetenan 
nobo. 

Elementonan di seguridad: 

-Impresion di tactilidad halto; -Elementonan pa personanan cu 
deficiencia visual; -Strepi 3D cu movecion; -Inkt cu ta cambia 
di color; 

-Strepi brillante; -Marca di awa; -Registro transparente; -Micro- 
text y Imagennan; -Impresión di UV; -UV printing; 

Tur esaki den sinti, move, wak y examina... 

Continuacion NOS MONEDA TA DATA FO’! 1986.... 


E BIYETE DI 10 FLORIN DI AWE: 

E 10 florin ta e prome billete di e famia nobo. E color blauw 
ta representa e Lama Caribense cu ta forma un parti vital di e 
ecosistema di Aruba. 

Turtuga blanco: 

E tortuga blanco ta un di e especienan di tortuga mas grandi 
na mundo. Aruba su playanan ta un luga favorito pa e animal 
bunita aki, cu ta den peliger di extincion, pone webo. 

Fototo: 

E fototo ta un pisca tímido, pero curioso. E ta biba banda di 
rifnan di coral y yerba di lama. 

Bushiribana: Pa gran parti di siglo 19 tabata saca oro for di 
Aruba su suela door di haci uzo di dinamita. Bushiribana, unda 
tabata smelt e oro, tabata activo pa 10 aña. Ta calcula cu saca 
un total di 3 miyon liber di oro for di Aruba su suela. 


Waira di lama: 

E waira di laman por crece ta un largura maximo di 180 cm. E 
coral ta orienta su mes den un angulo di 90 grado p'asina e por 
gara su cuminda cu e movecion di e olanan. E waira di lama 
ta un carnivoro. 

Cas floria y mosaico: 
Hopi cas antiguo na Aruba ta decora cu simbolonan cu tin 
signigficacion special pa e habitantenan di e cas. Ta yama e 
casnan ey cas floria of cas decora. Tambe hopi cas antiguo 
na Aruba a uza mosaico cu dibuho di flor of geometrico hopi 
yamativo y bunita. 





BIYETE DI 25 FLORIN: 

E 25 florin ta e segundo billete di e famia nobo. E color oranje 
ta representa e solo c uta briya tur día riba nos isla y cu tambe 
ta un fuente importante di energia. 

Shoshoro: 

Shoshoro ta un mata medicinal hopi conoci na Aruba cu por 
crece te un largura di 13 meter. E shoshoro ta crece riba 
otro matanan, y asina limita nan di haya solo y stroba nan 
crecemento. 

Trupial: 

E trupial ta un di e parhanan mas sorprendente di Aruba. Ta 
considera e trupial di ta un pirata di neishi. En bes di construi 
su mesun neishi, e trupial ta busca un neishi bashi of e ta 
ataca otro para violentamente p'asina por ocupa su neishi. 
Shoco: 

Contrario na otro shoconan, e shoco Arubiano ta activo durante 
dia y anochi. El a desaroya pianan largo cu ta permiti'e core y 
bula alabes ora di jaagmento. 

Cas floria y mosaic 
Hopi cas antiguo na Aruba ta decora cu simbolonan cu tin 
signigficacion special pa e habitantenan di e cas. Ta yama e 
casnan ey cas floria of cas decora. Tambe hopi cas antiguo 
na Aruba a uza mosaico cu dibuho di flor of geometrico hopi 
yamativo y bunita. 





Pinturanan di cueva Arawak: 

E pinturanan den cueva di Fontein ta representa nos prome 
habitantenan, e indjannan Arawak. Nan a biba na e costanan 
di nos isla durante e periodo Pre-Ceramico (2.500 prome cu 
Cristo — 1.000 despues di Cristo). 

Purun di ceramica: Rond di aña 1.000 prome cu Cristo, e 
indjannan Caquetio tabata biba den 5 pueblo grandi rond di 
Aruba. Nan a cuminsa traha urna y purun di cerámica, di cual 
e restonan ta exhibi na Museo Arqueologico Nacional Aruba 
(MANA). 


BIYETE DI 50 FLORIN: 

E 50 florin ta e tercer billete di e famia nobo. E color cora ta 
representa e color vibrante di algun especie di flora y fauna na 
Aruba como tambe e strea cora riba Aruba su bandera. 
Cododo: 

E cododo ta un especie omnivoro cu ta come fruta, mata, 
insecto, webonan di parha y raton. E ta hunga un rol importante 
den Aruba su sistema ecologico door cu e ta spart e simianan 
di fruta comi riba tera. 

Cangreu di tera: 

E cangreu di tera ta prefera di sali anochi p'asina evita cu e ta 
seca door di e solo. Durante e punto culminante di nan periodo 
di reproduccion, e cangreu di tera ta emigra for di tera pa lama. 
Willem Ш Toren: 

Construi na aña 1868, Willem III toren tabata fungi como un 
faro y tambe como un toren cu holoshi. A cende e candela di 
e faro pa prome biaha riba e fecha natal di Rey Willem Ill. E 
holoshinan tabata e prome holoshinan publico na Aruba. 

Cas floria y mosaico: 

Hopi cas antiguo na Aruba ta decora cu simbolonan cu tin 
signigficacion special pa e habitantenan di e cas. Ta yama e 
casnan ey cas floria of cas decora. Tambe hopi cas antiguo 
na Aruba a uza mosaico cu dibuho di flor of geometrico hopi 
yamativo y bunita. 

Banana 
Banana di rif ta crece riba Aruba su costanan. E blachinan, 
stam, fruta, y simia no ta solamente dushi pa come, pero tambe 
ta beneficioso pa salud. 





BIYETE DI 100 FLORIN: 

E 100 florin ta e di cuatro biyete di e famia nobo. E color berde 
ta representa e hábitat natural di diferente especie di flora y 
fauna di Aruba. 

Yuwana: 

E yuwana ta comunica cu otro yuwananan door di move of 
sacudi su lele y cabes. E manera y frecuencia di move y sacudi 
su cabes tin un significación particular pa e otro yuwananan. 
Aloe: 

Aloe a wordo introduci na Aruba rond di aña 1840 y ta un di e 
prome productonan di exportacion di Aruba. E mata di Aloe ta 
resistente y por biba largo. 

Continuacion NOS MONEDA TA DATA ЕО! 1986... 


Toteki: 

Ta reconoce e toteki pa e color asimetrico di su lele, c uta varia 
entre oranje scur y geel. E toteki no ta gusta haltura y casi 
nunca ta subi mas halto cu 1,5 meter for di suela. 

Cas floria y mosaico: 
Hopi cas antiguo na Aruba ta decora cu simbolonan cu tin 
signigficacion special pa e habitantenan di e cas. Ta yama e 
casnan ey cas floria of cas decora. Tambe hopi cas antiguo 
na Aruba a uza mosaico cu dibuho di flor of geometrico hopi 
yamativo y bunita. 

Baile di cinta: 

Baile di cinta ta un baile folklorico. Durante е baile aki, е 
participantenan ta viecht e cintanan cu usualmente ta den e 
colornan di e bandera di Aruba. 





BIYETE DI 200 FLORIN: 

E 200 florin ta e di cinco biyete di e famia nobo. E color bruin ta 
representa e suela di Aruba cu ta provee alimento y vivienda. 
Dornasol: 

E dornasol ta un blenchi cu ta pisa rond di 3,5 gram y por bira 
mas of menos 8 cm largo. E ta defende e territorio rond di 
flornan cu hopi nectar na un manera agresivo. 

Cas floria y mosaico: 
Hopi cas antiguo na Aruba ta decora cu simbolonan cu tin 
signigficacion special pa e habitantenan di e cas. Ta yama e 
casnan ey cas floria of cas decora. Tambe hopi cas antiguo 
na Aruba a uza mosaico cu dibuho di flor of geometrico hopi 
yamativo y bunita. 

Warawara: 

E warawara no ta mucho lihe ni agil den aire. E ta prefera di 
cana of core riba tera usando su pianan largo y fuerte. E ta un 
di e poco parhanan c uta jaag na pia. 

Tuna: 

E tuna ta usualmente un mata nocturno. Su flornan ta cora, 
blanco of geel, y mayoria di tuna tin frutanan comibel. 

Caha'i Orgel: Е caha di orgel ta consisti di tres elemento, 
cualnan ta e instrumento musical mes, e persona doño cu ta 
toca door di draai e man di e instrumento, y e persona cu ta 
compaña tocando wiri. No por toca tur sorto di musica riba e 
caha di orgel, pasobra cu e cilinder tin solamente mita di e 
cantidad di notanan musical cu tin riba un piano regular. 





Con pa cuida nos biyetenan: 

Banco Central di Aruba (BCA) ta responsable pa e emision 
di nos biyetenan di florin. Si nan ta daña y nan calidad ta 
malo, mesora ta saca nan, fo'i circulacion y reemplaza пап 
cu biyetenan nobo. Asina por sigura un calidad halto di nos 
biyetenan den circulacion y mitiga riesgonan di falsificacion. 
Cosnan pa tene cuenta cu biyetenan. 

Kico no mag haci cu nos biyetenan: 

-Mishi cu e biyetenan ora cu e mannan tin sustancianan cu 
por mancha esaki nan. -Dobla e biyetenan sin cu ta necesario. 
-Machica e biyetenan. 

-Pone niet riba e biyetenan. -Skirbi riba of marca e biyetenan. 


Por ultimo fechanan importante: 


. 3 juni 2019: Emsion di e serie nobo di biyetenan di florin 
2019; 
. 3 juni — 11 augustus 2019: Co-circulacion di e serie nobo 


di biyetenan di florin 2019 hunto cu e serie di biyetenan di florin 
2003; 

. 12 di augustus 2019: E serie di biyetenan di florin 2003 
lo sali fo'i circulacion; 

. 4 juni — 4 december 2019: Cambio di e serie di biyetenan 
di florin 2003 pa e serie nobo di biyetenan di florin 2019 
solamente na banconan comercial; 

. 5 december 2019 - 12 augustus 2049: Cambio di e serie 
di biyetenan di florin 2003 pa e serie nobo di biyetenan di florin 
2019 solamente na BCA. 


Informacionnan di nos biyetenan di florin Arubano, CCDN a 
ricibi nan cortesia di nos Banco Central di Aruba (BCA). Nos 
moneda, nos biyetenan ta otro simbolo di nos identidad. 


Ministerio di Cultura conhuntamente cu Departamento di 
Cultura Aruba (DCA) y Comision Celebracion Dianan Nacional 
(CCDN) ta aporta na e puntonan di prioridad cu ta cultura 
y educacion di nos simbolonan nacional di identidad di nos 
cultura Arubano. 





CON PA CUIDA NOS BIYETENAN 
НОМ ТО CARE FOR OUR BANKNOTES 

Ven FAY 
GE 


Aruba ta Resiliente, 
Nos pueblo balente y determina 
Aruba awe mas cu nunca mi 
stima bo y mi ta haci bo promesa 
си nos lo duna tur di nos banda 
pa un y tur cu ta biba riba Aruba | 
sobrevivi y surpasa e crisis mas 
grandi cu a azota mundo 
pasobra: 


NOS Т'ЕҮ PA OTRO DEN BON Y 
DEN MALO Y NOS NO LAGA 
OTRO CAY 
ARUBA TA CLA PA SIGUI 
PROGRESA Y FLORECE 


di Asunto Social y Labor 


de 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 





Sih 





Minister Andin Bikker: 

Nan ta е prome y ultimo сага си е mas di 1 miyon turista 
cu ta yega nos isla anualmente ta mira, nan ta e servicio di 
Inmigracion cu diariamente ta spacha miles di turista y local cu 
ta drenta y sali di Aruba, sea ta na aeropuerto of na e wafnan 
di nos isla. Nan ta celebrando 52 afia di servicio riba nos isla. 
Durante un evento cortico, minister mr. Andin Bikker a celebra 
hunto си е empleadonan у partnernan strategico cu ta traha tur 
dia cu e servicio di Migracion di nos pais. Durante e ceremonia 
a repasa e rol importante cu e departamento tin, tanto pa 
turismo pero tambe ра servicionan di husticia. Y mientras cu di 
un banda nan mester tin un sonrisa semper riba nan cara pa 
yama e turistanan bonbini, tambe nan mester ta cla pa actua y 
defende nos frontera di criminalnan cu ta yega Aruba disfrasa 
di turista. 


Con tur cos a cuminsa 

Tabata dia 19 di maart 1969, cu Aruba a start cu servicio di 
Migracion na aeropuerto pazuid, tempo di Antias. E tempo 
ey, como cu Korps Politie Nederlandse Antillen tabatin hopi 
trabou, gobierno central di Antias a bin cu dies ambtenaar pa 
yuda haci trabou di migracion na Aruba. Na aña 1972 a muda 
aeropuerto y a trece рап! panort y a expande na momento cu 
a bin mas turismo. El a bira mucho trabou pa polis y a busca 
den comunidad. Na 1974 e prome hende muhe a cuminsa 
traha den Migracion. 

Migracion tin dos pechi, e prome impresion cu e turista ta haya 
ora yega nos isla. Nan ta yama e turistanan bonbini prome cu 
tur otro hende y e di dos pechi ta pa defende y proteha nos 
frontera. 

Continuacion MINISTER ANDIN BIKKER TA ASISTI CU BON NOTICIA... 


E historia di Migracion na Aruba 

Desde 1969 pa 1986 Migracion tabata cay bou Korps Politie 
Nederlandse Antillen, pero despues di Status Aparte nan a cay 
bou di Cuerpo Policial Aruba (KPA). Dia 1 di september 2002 e 
departamento a pasa completamente bou di Dienst Immigratie 
Naturalisatie Aruba (DINA). Na 2006 a bin un splitsing, DINA 
a bira DIMAS y Migracion a bira IASA cu director Rudy Kelly, 
cu a introduci varios cambio. Desde afia 2006 pa 2009, IASA 
а keda su so, consistiendo di directiva, Migracion, Guarda Nos 
Costa y Radar. Na September 2009, ora cu e gobierno nobo 
е tempo ey а sinta, a kita radar pero IASA a keda cu Guarda 
nos Costa y Migracion. Na айа 2011 е personal di Guarda 
Nos Costa a pidi pa resorta bou polis bek y consecuentemente 
¡ASA a keda cu Migracion so. Pero na 2018 Guarda Nos Costa 
un biaha mas а ра! ра cay bek bou IASA, a рига uni nan 
den otro pero na November 2019 Guarda Nos Costa a bira un 
departamento riba su mes. 


Trabou di Migracion ta escencial 

Hopi ta kere cu e trabou di Migracion ta simplemente un stempel, 
sinembargo e realidad ta diferente. Esunnan cu mas aña ta 
corda cu antes bo tabata haya un buki y cu algun potret den 
dje. Asina fo'i cabes mester a corda cara di tur hende деропа 
for di Aruba, pa corda nenga nan si nan regresa. Despues di 
1992 a bin cu computer, cu a yuda hopi den e proceso. Na 2008 
a bin Radex, cu ta un sistema cu por a detecta ora di pasa e 
paspoort si e persona ta deporta, el a pasa su tempo di estadia 
of si acaso e por ta un bishitante no desea. Na 2015 a bin cu 
ED-card online y awo pa drenta Aruba tur hende mester di dje. 
Migracion ta traha cerca cu DIMAS na momento cu di controla 
un pasahero haciendo uzo di SIRSA. Ta controla adres y si 
permiso ta na ordo. Na momento cu COVID a yega Aruba aña 
pasa, a bay completamente digital. Pronto lo bin ESTA Aruba, 
pa caba di completa e parti di tecnología. 





14% 


INE 


Despues di 52 aña di existencia, e departamento a demostra su 
mes. Minister Andin Bikker desde 2018 a reactiva y intensifica 
e esfuersonan hunto cu e sindicatonan SEPPA, TOPA y STA, 
pa por institui Inmigracion Aruba como departamento riba su 
mes y e por a anuncia e bon noticia cu recientemente riba su 
propocicion Conseho di Ministro a bay di acuerdo pa institui 
Inmigracion Aruba a corto plaso como departamento riba su 
mes, cu su propio Instellingsbesluit y formatieplan, cualnan a y 
lo wordo finalisa den consulta cu e sindicatonan. 


Minister mr. Andin Bikker ta convenci cu hunto cu e otro 
departamentonan cu ta atende cu e tema di turismo, husticia, 
migracion y permiso di estadia na Aruba, lo por sigui brinda 
un servicio excepcional pa yama tur turista bonbini y alavez 
wanta tur cu ta bin cu otro intencion pafo di nos isla. 

















MINISTER DANGUI ODUBER 


Minister Dangui Oduber: 


деи е | 

TRABOUNAN TA AVANSANDO NA E VELD 


DI SC UNITED 


Minister di Deporte Sr. Dangui Oduber ta sigui percura ра 
deporte haya su debido atencion. Tabata na luna di november 
afia pasa cu SC United a inaugura nan luznan LED nobo, pero 
е proyecto no a caba eynan. 


Actualmente tin varios trabounan andando riba e veld, ta 
contruyendo un cura rond di e veld y tambe 2 backstop pa 
yuda retene e balanan. Esakinan lo trece mas siguridad pa e 
muchanan durante di training y weganan pa cu e trafico cu tin 
rond di e veld. 


Minister Dangui Oduber ta contento di por a contribui pa realisa 
e bunita proyecto cu SC United a presenta na su Ministerio. 
Minister Oduber su maneho ta dirigi ariba mehoracion di 
infrastructura di deporte, stimula participacion activo di 
comunidad na deporte, percura pa tin iluminacion y tambe 
articial turf na clubnan. 


Esaki ta un otro bunita proyecto cu ta trece desaroyonan 
positivo pa deporte maske tin limitacion di fondo nos ta inverti 
caminda por, pa yuda deporte. 

MINISTER DI TRANSPORTE, COMUNICACION Y SECTOR PRIMARIO | 


MINISTER CHRIS ROMERO 





Cu coperacion di Santa Rosa a logra realisa e proyecto aki 


COLEGIO LAURA WERNET-PASKEL A 
INAUGURA НОЕ! MODECHI 


Den un mainta di celebracion den cuadro di nos Dia di Himno 
y Bandera, Colegio Laura Wernet-Paskel a haci uzo di e 
oportunidad pa reconoce e trabou boluntario di un di nan ex- 
alumnonan cu, pa hopi tempo, ta yuda mantene e scol den 
diferente aspecto. Den presencia di Minister President, sra. 
Evelyn Wever-Croes, y coleganan Minister Xiomara Maduro 
y Minister Chris Romero, Parlamentarionan y como tambe 
alumnonan y personal di e scol mes, a duna honor na sr. 
Andres “Modechi” Werleman door di nombra е Пой di scol na 
su nomber. 





Sr. Andres “Modechi” Werleman no ta un persona desconoci 
den nos mundo cultural y di agricultura. Fundador di Tipico 
T.A.K.L.A y un amante di su raiznan Arubiano, Modechi tin 
un amplio conocemento di Aruba su agricultura tradicional 
y artesanal. Conoci tambe pa su obranan di man traha cu 
cadushi, Modechi semper a pone su gran conocemento na 
disposicion di nos generacionnan di mas hoben, cu e meta pa 
keda mantene nos identidad cultural lo mas intacto posibel, 
pero semper dunando espacio pa amplia esaki. Di e manera 
aki Modechi ta inculca den nos muchanan, for di edad hopi 
hoben, e amor pa nos Aruba y esaki a keda ilustra un biaha 
mas den su trabou den е hofi di Colegio Laura Wernet-Paskel. 


Afia pasa e Cabesante di Colegio Laura Wernet-Paskel, sra. 
Bernadetta Figaroa-Geerman, a aserca Departamento di 
Agricultura Cria y Pesca/Santa Rosa, cu e peticion pa haya un 
colaboracion pa articula e proyecto di hofi na su scol. Cu hopi 
alegria y satisfaccion Minister Romero a tuma e peticion aki 
y, un biaha mas, a impulsa e Departamento pa yuda realisa e 
hofi di Colegio Laura Wernet-Paskel. Santa Rosa na su turno a 
sigura di duna apoyo constante den con y kico pa haci pa por 
tin un hofi productivo, como tambe ta duna e scol gordura pa 
por mantene e matanan. 


Awendia e studiantenan y personal di Colegio Laura Wernet- 
Paskel ta gosa di un hofi cu ta produciendo diferente fruta y 
berdura cu por disfruta caba. Cu hopi orguyo mastronan y 
alumnonan di e scol a comparti prueba di e fruto di nan hofi cu 
tur esnan presente, cual a duna e detaye refrescante y cultural 











na e bunita mainta aki. 


Masha pabien na Colegio Laura Wernet-Paskel cu nan Hofi 
Modechi cu ta produciendo hopi bon mes, como tambe na 
Modechi mes pa e trabou voluntario desplega y e honor mereci 
cu el a haya. 

CRISIS TEAM: 
47 CASO MAS DI Е VARIANTE DI REINO UNI, 8 DI 
MEXICO Y 2 DI SUR AFRICA A KEDA IDENTIFICA 





Crisis Team ta informa nos comunidad cu RIVM na Hulanda 
a identifica 47 caso mas di e variante di Reino Uni na Aruba. 
Manera ta conoci testnan positivo di Aruba ta wordo manda tur 
siman Hulanda pa wordo analisa. Recientemente un cantidad 
di 105 test a wordo manda y for di e lotenan aki a identifica 
47 caso mas di e variante di Reino Uni. Tambe a identifica e 
prome 2 casonan die variante di Sur Africa. Pues na Aruba un 
total di 97 caso di e variante di Reino Uni a keda identifica, 2 
di Sur Africa, 8 Mexicano, 3 di California y 1 caso di e variante 
di Brazil. lo 
Un mensahe ta bay na comunidad pa sea extra cauteloso y 
sigi cumpli firmemente cu е reglanan di distanciamente social, 
uza Tapaboca y laba man frecuentemente. E variantenan aki ta 
mas agresivo y ta acelera e proceso di infeccion cu por causa 
problemanan serio di salud y compromete e capacidad di cuido 
na Hospital. Na momento cu bo sinti cu bo tin symptoma, no 
keda cana rond, bay haci test y isola bo mes pa no sigui plama 





Klemsurvelllance Aruba 1 to 12 

REGISTRACION PA VACUNA TA KEDA SUBI 


Ya 31,492 persona a tuma e oportunidad pa registra pa ricibi nan vacuna. Di e 31,492 personanan aki, 13,802 ta 60+ cu ta 
representa 50% di e grupo di meta. Esaki sigur ta un hopi bon noticia! 
Di e 31,492 persona registra, 17,690 ta cuidadanonan den comunidad entre 18 cu 60 aña cu ta representa 25% di e grupo di 


meta. 


Diamars awo dia 23 di Maart, e di tres 'batch' di vacuna ta yega pa bolbe brinda e prome dosis na cuidadanonan di nos 
comunidad. E biaha aki lo brinda vacuna tambe na esnan entre 18 cu 60 aña cu tin un condicion di salud delicado. 
Nos ta invita esnan cu no a registra ainda ра haci'e, pa asina nos logra vacuna mayoria di nos comunidad y keda proteha. 
Aruba ta riba caminda pa su recuperacion! 





Total Population Vaccination 
60+ 


(Total: 13802 `) 


/ 


ШЕ ist Vaccine taken ( 8386 ) 
EB 2nd Vaccine taken ( 1245 ) 











Total Population Vaccination 
(Total: 31492 ) 


HM 1st Vaccine taken (9249) 
MB 2nd Vaccine taken (2256 ) 

Departamento di Salud Publico: 


UPDATE 17 01 МААКТ 2021 


Segun resumen di awe 49 persona a recupera, a registra un total di 69 caso nobo di Covid-19, di cual 7 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 545 test. ‘Postivity rate’ entre nos residentenan ta 25%. 


Casonan activo pa awe ta 327, cantidad di fayecido relaciona cu Covid-19 a aumenta na 81. Forsa na famia die 
fayecido. 


Hospital ta informa cu tin un total di 29 persona interna di cual 11 ta den Cuido Intensivo y 18 riba unidad general di 
covid. 





We ARUBA COVID-19 









17/3/2021 TOTAL RESIDENTE NO-RESIDENTE 





Casonan = 69 62 y 
Activo 327 294 33 
Recupe 8143 7640 503 
Positivo 8551 8014 537 

Negativo 106415 - > 





Getest 115278 В = 

GABINETE WEVER-CROES 


NOTICIA DI GOBIERNO 





